**Molėtų rajono savivaldybės taryba**

**SPRENDIMAS**

**Dėl atleidimo nuo valstybės rinkliavos**

2018 m. gruodžio 18 d. Nr. B1-279

Molėtai

Vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos rinkliavų įstatymo 7 straipsnio 2 dalimi, Konkrečių valstybės rinkliavos dydžių sąrašo, patvirtinto Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“, 4.532, 4.533, 4.535, 4.536, 4.537, 4.539¹, 4.539², 4.539³, 4.5394,4.5395, 4.5396  punktais,

Molėtų rajono savivaldybės taryba n u s p r e n d ž i a:

Atleisti Molėtų rajono savivaldybės administraciją (kodas 188712799) nuo valstybės rinkliavos už:

1. statybą leidžiančio dokumento statyti naują ypatingąjį statinį (statinius) išdavimą;

2. statybą leidžiančio dokumento statyti naują neypatingąjį statinį (statinius) išdavimą;

3. statybą leidžiančio dokumento rekonstruoti ypatingąjį statinį (statinius) išdavimą;

4. statybą leidžiančio dokumento rekonstruoti neypatingąjį statinį (statinius) išdavimą;

5. statybą leidžiančio dokumento atnaujinti (modernizuoti) pastatą išdavimą;

6. leidimo statyti naują nesudėtingąjį statinį išdavimą;

7. leidimo rekonstruoti nesudėtingąjį statinį išdavimą;

8. leidimo atlikti statinio kapitalinį remontą išdavimą;

9. leidimo atlikti statinio paprastąjį remontą išdavimą;

10. leidimo nugriauti statinį išdavimą;

11. leidimo pakeisti statinio ar jo dalies paskirtį išdavimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys